**ხელშეკრულება სახელმწიფო შესყიდვის შესახებ № ...**

**(კონსოლიდირებული ტენდერი con1900000..)**

**ქ. თბილისი „- -’’ , „- - - - - - - ’’, 2019**

ერთი მხრივ - შემსყიდველი ორგანიზაციის დასახელება, და მეორე მხრივ - მიმწოდებლის დასახელება ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის № 14 ბრძანებით დამტკიცებული „კონსოლიდირებული ტენდერის ჩატარების წესისა და პირობების “, მზის ელექტროსადგურის სისტემების კონსოლიდირებული ტენდერის სატენდერო დოკუმენტაციის, აგრეთვე „2019-2020 წლების განმავლობაში მზის ელექტროსადგურების სისტემების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2019 წლის 15 მაისის № 1085 განკარგულების საფუძველზე, ვდებთ წინამდებარე ხელშეკრულებას შემდეგზე:

1. ხელშეკრულებაში გამოყენებულ ტერმინთა განმარეტებები

1.1 „ხელშეკრულება სახელმწიფო შესყიდვის შესახებ“ (შემდგომში - „ხელშეკრულება“) – შემსყიდველსა და მიმწოდებელს შორის დადებული წინამდებარე ხელშეკრულება, თანდართული ყველა დოკუმენტით, რომელიც ხელმოწერილია მხარეთა მიერ.

1.2 „ხელშეკრულების ღირებულება“ – საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.

1.3 „დღე“, „კვირა“, „თვე“ – კალენდარული დღე, კვირა, თვე.

1.4 „შემსყიდველი“ – ორგანიზაცია, რომელიც ახორციელებს შესყიდვას.

1.5 „მიმწოდებელი“ – იურიდიული/ფიზიკური პირი/ინდ.მეწარმე, რომელიც ახორციელებს საქონლის მიწოდებას ხელშეკრულების ფარგლებში.

1.6 „მზის ელექტროსადგურის სისტემა“ – ხელშეკრულების მე-2 მუხლით გათვალისწინებული მზის ელექტროსადგურის სისტემა.

1.7 „სატენდერო კომისია“–  2019-2020 წლების განმავლობაში მზის ელექტროსადგურების სისტემების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2019 წლის 15 მაისის №1085 განკარგულების საფუძველზე, შექმნილი სატენდერო კომისია.

1.8 „ფორსმაჟორი“ – მხარეებისათვის გადაულახავი და მათი კონტროლისაგან დამოუკიდებელი გარემოებები, რომელიც არ არისდაკავშირებული ,,შემსყიდველისა“ და/ან ,,მიმწოდებლის“ შეცდომებსა და დაუდევრობასთან, და რომელსაც გააჩნია წინასწარ გაუთვალისწინებელი ხასიათი. ასეთი გარემოება შეიძლება გამოწვეულ იქნეს ომით, საომარი მოქმედებებით, სტიქიით, ეპიდემიით, კარანტინით და სხვა ისეთი მოვლენით, რომელიც შეუძლებელს ხდის ხელშეკრულებით ნაკისრი ვალდებულების შესრულებას ან/და იწვევს არათანაზომიერად დიდ ხარჯებს მათ შესასრულებლად.

**2. ხელშეკრულების საგანი და ობიექტი**

2.1 წინამდებარე ხელშეკრულებით განსაზღვრულ ხელშეკრულების საგანს წარმოადგენს კონსოლიდირებული ტენდერით (Con1900000---) განსაზღვრული მზის ელექტროსადგურის სისტემა. (დანართი #1)

2.2 შესასყიდი საქონლის რაოდენობა არის --- ერთეული.

2.3 ერთი ერთეული მზის ელექტროსადგურის სისტემის ღირებულებაა ----------- ლარი.

2.4 შესყიდვის ობიექტის კლასიფიკატორის კოდი: CPV-09300000.

2.5 მზის ელექტროსადგურის სისტემ(ებ)ის მიწოდება უნდა განხორციელდეს 2019 წლის -------------------. მზის ელექტროსადგურის სისტემის მიწოდების ადგილი და ვადები დეტალურად განისაზღვრება ხელშეკრულების დანართი #2-ით.

**3. ხელშეკრულების საგნის ღირებულება**

ხელშეკრულების ღირებულებაა: -------------------------- ლარი.

**4. საქონლის მიღება - ჩაბარებისა და ანგარიშსწორების წესი**

4.1 მიმწოდებელმა მზის ელექტროსადგურის სისტემის დამონტაჟებისას/დაყენებისას უნდა უზრუნველყოს:

ა) მზის ელექტროსადგურის სისტემიდან ელექტროენერგიის მიწოდება ელექტროფიცირების განსახორციელებელ ადგილამდე (შემდეგში - სახლი);

ბ) სახლში არანაკლებ 4 ადგილზე, მინიმუმ 4 (ჯამში) დენცქვიტას განთავსება;

გ) სახლის შიდა ქსელში ელექტროენერგიის ჩართვა (ასეთის არსებობის შემთხვევაში);

დ) 4 LED ნათურის დამონტაჟება, მოსარგებლის მოთხოვნისამებრ;

ე) მზის ელექტროსადგურის სისტემით მოსარგებლე პირებისათვის ქართულ ენაზე შესრულებული მომხმარებლის სახელმძღვანელოს (manual) გადაცემა და მათი სწავლება, რათა მათ შეძლონ მზის ელექტროსადგურის სისტემის სრულყოფილად და შეუფერხებლად გამოყენება.

ვ) მზის ელექტროსადგურის სისტემის კომპონენტების გარდა პანელისა (ბატარეა და ინვერტორი ჩაშენებული დამუხტვის კონტროლერით) სტაციონალურად და დალუქულ მდგომარეობაში დამონტაჟება რკინის კარადაში (თბოიზოლაციით გარე ინსტალაციის შემთხვევაში).

4.2 წინამდებარე ხელშეკრულებით გათვალისწინებული საქონლის გადაცემის დადასტურების მიზნით, შემსყიდველსა და მიმწოდებელს შორის ფორმდება მიღება- ჩაბარების აქტი.

4.3 საქონელი ჩიათვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.

4.4 კონსოლიდირებული ტენდერის ფარგლებში მზის ელექსტროსადგურების სისტემ(ებ)ის მიწოდებისას ანგარიშსწორება ხორციელდება უნაღდო ფორმით ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს. ანგარიშსწორება განხორციელდება ეტაპობრივად ან მთლიანად საქონლის მიწოდების შემდეგ, შესაბამისი „მიღება-ჩაბარების“ აქტ(ებ)ის გაფორმებისა და საქართველოს კანონმდებლობით დადგენილი შესაბამისი დოკუმენტების დადასტურებიდან 10 (ათი) სამუშაო დღის განმავლობაში.

4.5 წინასწარი ანგარიშსწორება:

ა) წინასწარი ანგარიშსწორება შესაძლებელია განხორციელდეს მიმწოდებლის მოთხოვნით შემსყიდველის მიერ განსაზღვრული და მასთან წინასწარ შეთანხმებული ოდენობის შესაბამისად, მაგრამ არაუმუტეს ხელშეკრულების ღირებულების 80%-ისა.

ბ) წინასწარი ანგარიშსწორების შემთხვევაში ანგარიშსწორება განხორციელდება მიმწოდებლის მიერ წარმოდგენილი წინასწარ გადასახდელი თანხის იდენტური ოდენობის საბანკო ან სადაზღვევო კომპანიის მიერ გაცემული გარანტიის საფუძველზე.

გ) წინასწარი ანგარიშსწორება განხორციელდება გარანტიის წარმოდგენიდან არაუგვიანეს 5 სამუშაო დღის ვადაში.

დ) უპირობო, გამოუთხოვადი წინასწარი ანგარიშსწორების გარანტია წარმოდგენილი უნდა იქნას საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახურის" მიერ ლიცენზირებული სადაზღვევო კომპანიიდან, ეროვნულ ვალუტაში - ლარში. კონსოლიდირებული ტენდერის ფარგლებში არ მიიღება გამარჯვებული პრეტენდენტის მიერ საკუთარ თავზე გაცემული გარანტია.

ე) წინასწარი ანგარიშსწორების გარანტიის მოქმედების ვადა არანაკლებ 30 დღით უნდა აღემატებოდეს ხელშეკრულებით გათვალისწინებული საქონლის მიწოდების ვადას.

**5. მხარეთა უფლებები და ურთიერთვალდებულებები**

**5.1 მიმწოდებელი ვალდებულია:**

ა) დაიცვას ხელშეკრულებით გათვალისწინებული ყველა პირობა;

ბ) საქონლის მიწოდება განახორციელოს კონსოლიდირებული ტენდერის სატენდერო დოკუმენტაციის მოთხოვნათა გათვალისწინებით;

გ) პასუხი აგოს მზის ელექტროსადგურის სისტემების ხარისხის შესაბამისობაზე სატენდერო დოკუმენტაციისა და სატენდერო წინადადებით განსაზღვრულ მოთხოვნებსა და ხელშეკრულების დანართებით დადგენილ ტექნიკურ მაჩვენებლებთან;

დ) მიწოდებულ მზის ელექტროსადგურის სისტემებზე გაავრცელოს სატენდერო დოკუმენტაციითა და სატენდერო წინადადებით გათვალისწინებული საგარანტიო პირობები;

ე) საგარანტიო პერიოდში (3 წელი) პრეტენდენტი ვალდებულია, მწყობრიდან გამოსული სისტემა შეაკეთოს შეტყობინებიდან (სატელეფონო ან/და წერილობითი) 20 დღის ვადაში ან აღნიშნულის შეუძლებლობის შემთხვევაში, გამოცვალოს მზის ელექტროსადგურის სისტემა ან მისი კომპონენტი ახლით. აღნიშნული ვადის დარღვევისას მიმწოდებელი ვალდებულია, შემსყიდველი ორგანიზაციის სასარგებლოდ ყოველ ვადაგადაცილებულ დღეზე გადაიხადოს თანხა 100 ლარის ოდენობით;.

ზ) ხელშეკრულებით განსაზღვრული საქონლის მიწოდების ვადის გადაცილების შემთხვევაში, შემსყიდველი ორგანიზაციის სასარგებლოდ ყოველ ვადაგადაცილებულ დღეზე გადაიხადოს პირსაგამტეხლო მისაწოდებელი საქონლის ღირებულების 0.02%, მაგრამ არანაკლებ 100 ლარი;

ი) მზის ელექტროსადგურის სისტემის მიწოდების/დამონტაჟებისას მოახდინოს განხორციელებული სამუშაოს დასურათება და სატენდერო კომისიისა და შემსყიდველი ორგანიზაციისათვის მიწოდება.

**5.2 მიმწოდებელი უფლებამოსილია მოსთხოვოს შემსყიდველს ხელშეკრულებით ნაკისრი ვალდებულებების შესრულება.**

**5.3 შემსყიდველი ვალდებულია:**

ა) განახორციელოს წინამდებარე ხელშეკრულებით გათვალისწინებული მოთხოვნების დაცვით მიწოდებული საქონლის ღირებულების ანაზღაურება;

ბ) მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით, მიმწოდებლის მიერ კანონმდებლობით და კონსოლიდირებული ტენდერის შედეგად ნაკისრი ვალდებულების შეუსრულებლობის ან/და არაჯეროვანი შესრულების შემთხვევაში;

გ) შეწყვიტოს ხელშეკრულება, სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში და აღნიშნულის თაობაზე წერილობით (დასაშვებია ელ.ფოსტის მეშვეობით) აცნობოს მიმწოდებელს;

დ) მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ დააუბრუნოს მიმწოდებელს საბანკო გარანტია წერილობითი მოთხოვნიდან 14 დღის განმავლობაში;

ე) მხოლოდ სატენდერო კომისიის წინასწარი თანხმობის შემთხვევაში მოსთხოვოს მიმწოდებელს მზის ელექტროსადგურის სისტემის ლოკაციის ცვლილება.

**5.4 შემსყიდველი უფლებამოსილია:**

ა) მიმწოდებლისაგან მოითხოვოს საქონელის მიწოდება კონსოლიდირებული ტენდერის სატენდერო წინადადებისა და სატენდერო დოკუმენტაციის მოთხოვნათა გათვალისწინებით.;

ბ) განახორციელოს მზის ელექტროსადგურის სისტემების ინსპექტირება, რაც შეიძლება გულისხმობდეს მზის ელექტროსადგურის სისტემების ვიზუალურ შემოწმებას ან შესაბამის ექსპერტიზას.

გ) მიმწოდებლის მიერ ხელშეკრულებით გათვალისწინებული პირობების დარღვევის აღმოჩენის შემთხვევაში, მისცეს მას მითითება ვალდებულებების დარღვევის გამოსწორების შესახებ ან მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით;

დ) საქონლის მიწოდების ვადის 15-ზე მეტი სამუშაო დღით გადაცილების ან ისეთ შემთხვევაში, როდესაც აშკარაა, რომ მიმწოდებელი ვერ შეასრულებს ხელშეკრულებით ნაკისრ ვალდებულებას ზემოაღნიშნულ ვადაში მიმართოს სატენდერო კომისიას ხელშეკრულების შეწყვეტის თაობაზე.

**6. პასუხისმგებლობა ხელშეკრულების პირობების დარღვევისათვის**

6.1 მიმწოდებლის მიერ ხელშეკრულების პირობების შეუსრულებლობის, არაჯეროვანი შესრულების ან/და დაგვიანებით შესრულების შემთხვევაში გამოიყენება სანქციები, რომელთა ფორმა, ოდენობა, ამოქმედების პირობები განსაზღვრულია წინამდებარე ხელშეკრულებით.

6.2 მიმწოდებელი ვალდებულია, ხელშეკრულებით განსაზღვრული საქონლის მიწოდების ვადის გადაცილების შემთხვევაში, შემსყიდველი ორგანიზაციის სასარგებლოდ ყოველ ვადაგადაცილებულ დღეზე გადაიხადოს პირსაგამტეხლო მისაწოდებელი საქონლის ღირებულების 0.02% მაგრამ არანაკლებ 100 ლარი. საქონლის მიწოდების ვადის 15-ზე მეტი სამუშაო დღით გადაცილების შემთხვევაში შემსყიდველ ორგანიზაციას უფლება აქვს მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

6.3 სატენდერო კომისიის მიერ ხელშეკრულების შეწყვეტის შესახებ მითითების გაცემის შემთხვევაში, მიმწოდებელს აღარ დაუბრუნდება კონკრეტული ხელშეკრულებისათვის წარმოდგენილი ხელშეკრულების შესრულების უზრუნველყოფის გარანტია, ხოლო წინასწარი ანგარიშსწორების საბანკო გარანტიიდან (ასეთის არსებობის შემთხვევაში) დარჩენილი მისაწოდებელი შესყიდვის ობიექტისათვის განსაზღვრული საავანსო საგარანტიო თანხა.

6.4 სანქციების დაწესება არ ათავისუფლებს მხარეებს ძირითადი ვალდებულებების შესრულებისაგან.

**7. ფორს-მაჟორი**

7.1 მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია დაუყოვნებლივ აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.

7.2 თუ ერთ-ერთი მხარე დაუძლეველი ძალის გამო ვერ ასრულებს ნაკისრ ვალდებულებებს, იგი ვალდებულია დაუყოვნებლივ წერილობითი ფორმით აცნობოს მეორე მხარეს, როგორც მათი დადგომის, ასევე დასრულების შესახებ. წინააღმდეგ შემთხვევაში, შესაბამისი მხარე არ გათავისუფლდება ნაკისრი ვალდებულებების შესრულებისაგან.

7.3 .მხარეთა პასუხისმგებლობა და ვალდებულებები განახლდება დაუძლეველი ძალის მოქმედების დასრულებისთანავე.

**8. დავები და მათი გადაწყვეტის წესი**

8.1 ხელშეკრულების შესრულებისას მხარეთა შორის წამოჭრილი დავები ან აზრთა სხვადასხვაობა შესაძლებელია გადაწყვეტილ იქნეს ორივე მხარის ერთობლივი მოლაპარაკების საფუძველზე.

8.2 მხარეებს, სადაო საკითხების შეთანხმების გზით მოგვარების შეუძლებლობის შემთხვევაში, კანონმდებლობით დადგენილი წესით შეუძლიათ მიმართონ სასამართლოს.

**9. სხვა პირობები**

9.1 არც ერთ მხარეს არ აქვს უფლება, გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

9.2 მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

9.3 ხელშეკრულება შედგენილია ქართულ ენაზე, ... ეგზემპლარად, რომელთაგან თითოეულს აქვს თანაბარი იურიდიული ძალა და ინახება ხელმომწერ მხარეებთან. ხელშეკრულებასთან დაკავშირებული ნებისმიერი მიმოწერა უნდა იყოს შესრულებული ქართულ ენაზე.

9.4 წინამდებარე ხელშეკრულების ნებისმიერი ცვლილება ან დამატება ძალაშია მხოლოდ წერილობითი ფორმით შედგენისა და მხარეთა მიერ ხელმოწერის შემდეგ.

9.5 საგარანტიო პერიოდის განმავლობაში პრეტენდენტს უნდა გააჩნდეს ცხელი ხაზი (ყოველდღე 10:00 – 18:00) და ელ.ფოსტა, რომლის მეშვეობითაც იგი ვალდებულია, შემსყიდველ ორგანიზაციებსა და მოსარგებლეებს (ბენეფიციარს) მზის ელექტროსადგურის სისტემის მოხმარების ფარგლებში გაუწიოს კონსულტაცია, ხოლო იმ შემთხვევაში თუ კონსულტაციის ფარგლებში ვერ აღმოიფხვრება მზის ელექტროსადგურის სისტემის ხარვეზი, მიმწოდებელი ვალდებულია, იხელმძღვანელოს წინამდებარე ხელშეკრულების 5.1 მუხლის „ე“ ქვეპუნქტით.

9.5 სატელეფონო კავშირირსას კომუნიკაცია ხორციელდება შემდეგ სატელეფონო ნომრებზე:

ა) შემსყიდველის საკონტაქტო ნომერი ---------------------------------

ბ) მიმწოდებლის საკონტაქტო ნომერი ---------------------------------

9.6 წერილობითი შეტყობინება იგზავნება შემდეგ მისამართებზე:

ა) შემსყიდველის მისამართი/ელ.ფოსტა ----------------------------------------

ბ) მიმწოდებლის მისამართი/ელ.ფოსტა ---------------------------------------

 **10. ხელშეკრულების მოქმედების ვადა**

წინამდებარე ხელშეკრულება ძალაში შედის მხარეთა მიერ ხელმოწერის დღიდან და მოქმედებს \_\_\_\_\_\_\_\_\_\_\_ ჩათვლით.

**დანართი #1**

**დანართი #2 გეგმა-გრაფიკი მონტაჟი.**

**დანართი #3**

|  |  |
| --- | --- |
| შემსყიდველი | მიმწოდებელიშპს „იუ-ჯი-თის/კ – 204892964წარმოდგენილი ერმილე სულაძის სახით მისამართი: ქ. თბილისი, ი.ჭავჭავაძის გამზ #17ატელეფონი: 2 220505საბანკო რეკვიზიტები: ანგ.# GE88BG0000000261644601სს „საქართველოს ბანკი’’, კოდი: BAGAGE22 |

 გენერალური დირექტორი

----------------------------

ერმილე სულაძე